चीन की वाहन कंपनियां, बैटरी निर्माता कंपनियां और खनन कंपनियां, इन सभी ने अर्जेन्टीना, ऑस्ट्रेलिया और क्यूबेक में लिथियम खदानों में तमाम अनुबंध किए हैं।बीएमडब्ल्यू लिथियम और कोबाल्ट की लंबी अवधि की आपूर्ति सुनिश्चित करने में लगी है। टेस्ला चिली के साथ बातचीत कर रही है जो दुनिया के सबसे बड़े लिथियम उत्पादकों में से एक है। टोयोटा ने हाल ही में एक ऑस्ट्रेलियाई कंपनी में 15 फीसदी हिस्सेदारी खरीदी है। यह कंपनी अर्जेन्टीना में लिथियम खनन करती है। जापान की सबसे बड़ी निकल खनन कंपनी में भी उसकी हिस्सेदारी है।